GiliGold/VAD_KnessetCorpus huggingface dataset:
דלית גראד:
אני אומרת שמשתלמי מש"ב נמצאים פה על סטטוס אחר והם לא עובדים זרים
דלית גראד:
 יש עתירות בבגץ שמדברת על כל הנושא של משתלמי מש"ב כעובדים זרים
דלית גראד:
 אנחנו לא יכולים להפוך משתלמי מש"ב לעובדים זרים
דלית גראד:
 זה לא ניתן ולכן יחד עם רשות האוכלוסין אנחנו מנסים להביא עובדים בדרך אחרת
דלית גראד:
 לצערי, משתלמי מש"ב לא יכולים להיות פה כעובדים זרים
לעובדים זרים):
מה הבעיה לשנות את הסטטוס שלהם?
אפרת רייטן:
למה צריך להפוך אותם לעובדים זרים? שיישארו באותו סטטוס
יעקב מוסקוביץ:
למה צריך להפוך אותם? הם לא יודעים על מה מדובר
אלון שוסטר:
אתה יכול להסביר?
יעקב מוסקוביץ:
היא פשוט לא מבינה
יעקב מוסקוביץ:
 יש מכסה שמדינת החליטה על 4,000 שלומדים חקלאות ועובדים בחקלאות ואנחנו צריכים את הידיים שלהם
יעקב מוסקוביץ:
 יש היום פחות מחצי
יעקב מוסקוביץ:
 אנחנו רוצים לממש את המכסה והם ימשיכו ללמוד וגם לעבוד
יעקב מוסקוביץ:
 מה הבעיה? זה לא נגד בגץ ולא נגד אף אחד
יעקב מוסקוביץ:
 הכול לפי החוק, הכול כמו שצריך
יעקב מוסקוביץ:
 שיתחילו להתעורר, זה הכול
אלון שוסטר:
אז גם במהלך המלחמה הם ילמדו יום בשבוע ויעבדו חמישה ימים
יעקב מוסקוביץ:
בהחלט, נלמד אותם כמו שצריך
יעקב מוסקוביץ:
 הם רוצים ללמוד, רוצים להיות בארץ ישראל
יעקב מוסקוביץ:
 למה לא נותנים להם לבוא לפה?
אפרת רייטן:
הכוונה היא להשאיר על אותו סטטוס ולמלא את המכסה
דלית גראד:
יש כרגע 2,400 משתלמים כאלה שנמצאים בארץ והם לומדים ועובדים
דלית גראד:
 הם לא מושבתים מעבודה
אלון שוסטר:
אבל האם אתם עוסקים בתוספת אנשים?
לעובדים זרים):
שהיא לא תחשוב שאנחנו מדברים על הגדלת מכסה
לעובדים זרים):
 המכסה מדברת על כמעט פי שניים ממה שיש בפועל
לעובדים זרים):
 מה המניעה להשלים את המכסה, עוד לפני שאני מדבר על הגדלה שזאת השאלה הבאה שלי?
דלית גראד:
מה השאלה הבאה?
לעובדים זרים):
קודם כל אני שואל את השאלה הבסיסית
לעובדים זרים):
 המכסה הקיימת מדברת על 4,000 משתלמים ובפועל יש 2,000 משתלמים בישראל
לעובדים זרים):
 מה ההתנגדות שלכם להגדיל את זה ל-4,000 שזאת המכסה הקיימת
לעובדים זרים):
 איפה זה מתנגש מול הוראות בגץ?
דלית גראד:
אין לנו התנגדות להגדיל את המשתלמים כמו שהם
דלית גראד:
 אל תשכחו שיש מדינות שלא מסכימות לשלוח את האנשים
לעובדים זרים):
אני אסדר את השאלה מהתחלה
לעובדים זרים):
 אומר אדון יענקלה שיש חקלאים שמצפים לקבל את אותם משתלמים ויש משתלמים שמעוניינים להגיע ולהשתלם
לעובדים זרים):
 יש מכסה פנויה שעומדת ולכל זה אנחנו צריכים את הנעת התהליך שנמצאת אצלכם
לעובדים זרים):
 כשמספקים לכם רשימות שמיות של אנשים שמבקשים להשתלם בימים האלה במדינת ישראל, מה הסיבה שזה לא יוצא לפועל
לעובדים זרים):
 שאלה מאוד פשוטה, אני מבקש תשובה פשוטה
דלית גראד:
אני לא יודעת שזה לא יוצא לפועל
לעובדים זרים):
יש מישהו במשרד החוץ שיודע לענות על שאלות, כי כבר כמה דיונים שאני יותר שואל מאשר מקבל תשובות?
דלית גראד:
אני לא חושבת שזה לא יוצא אל הפועל ואני לא חושבת שמישהו במשרד החוץ עוצר את זה
דלית גראד:
 אנחנו האחרונים שנעצור פרויקט שהוא פרויקט שלנו
אפרת רייטן:
אז איפה זה נתקע?
לעובדים זרים):
אז בואו נוריד רגע אמוציות, גברתי ונדבר באופן מעשי
לעובדים זרים):
 יש לנו היום כ-2,000 תקנים פנויים ויש לי כ-2,000 שמבקשים להגיע להשתלם
לעובדים זרים):
 איך אני מייצר את הרעיון ואת הרצון לפעולה באופן מיידי
דלית גראד:
אני אוודא שזה פועל ומתקדם
לעובדים זרים):
 עם מי את בודקת ומוודאת?
דלית גראד:
עם האחראים על הפרויקט
לעובדים זרים):
מי הם?
דלית גראד:
יש לנו סמנכ"לית עינת שליין ויש לנו את תמר ירדן שאחראית על המשתלמים
לעובדים זרים):
ומה הם אמורים לענות? אם הנתונים שאני מדווח נכונים?
דלית גראד:
לא
דלית גראד:
 לקדם כמו שאתם מבקשים
אפרת רייטן:
לסגור ולמלא את המכסה, זה מה שצריך
קריאה:
צריך להזמין לפה את השר
קריאה:
 כפי ששר חקלאות הטריח את עצמו ובא לפה, שיבוא לפה גם שר החוץ
אפרת רייטן:
שיבוא ממלא מקום, שיבוא הסגן שלו, שיבוא המנכ"ל שלו
אפרת רייטן:
 יש מספיק אנשים
קריאה:
תראה, כל הפקידות הבכירה פה
אלון שוסטר:
אני חושב שאתה צודק
יעקב מוסקוביץ:
שולחים אותי ליוסי, המשנה למנכ"ל משרד החוץ שלא עונה להודעות ולטלפונים או לווטסאפים
יעקב מוסקוביץ:
 משרד החקלאות צריך להתחנן בפני משרד האוצר
יעקב מוסקוביץ:
 קודם כל, אני מאוד מעריך את מה שעושים במשרד החקלאות, הם נלחמים בשיניים, אבל החבר'ה האלה לא מגיבים שם
יעקב מוסקוביץ:
 או שהם בהלם או שצריך לתת סטירה למישהו שם כדי שיתעורר
אלון שוסטר:
בשביל זה אנחנו פה
אפרת רייטן:
בגלל זה שאלנו איפה הנציג של משרד החוץ
לעובדים זרים):
גברת גראד, אני שואל מה הסיבה שמי שאמור לענות לנו על השאלות האלה לא נמצא לכל הפחות כרגע איתנו בזום? אני לא מדבר על פנטזיה שיגיעו לפה פיזית ויטריחו את עצמם
אפרת רייטן:
השר יכול להגיע ולא יכול להגיע נציג מהפקידות?
דלית גראד:
אתם מדברים איתי?
לעובדים זרים):
כן, אני מדברת איתך
לעובדים זרים):
 אני פונה אליך ושואל אותך מה אנחנו צריכים לעשות עכשיו כדי שעכשיו יעלו לשידור בעלי התפקידים שאמורים לענות ושאת אמורה לשאול אותם ולחזור אלינו עם תשובות
דלית גראד:
אני בודקת את זה עכשיו
לעובדים זרים):
אני ממתין
לעובדים זרים):
 אני מבקש התייחסות תוך כדי הדיון הזה
אלון שוסטר:
אנחנו נמתין עם הסוגייה ולא נתפזר לפני שנשמע
אלון שוסטר:
      דודו קוכמן ואחריו הילה ממרכז השלטון האזורי
שמעון סולומון:
אני מהאיחוד החקלאי
שמעון סולומון:
 קודם כל, אני מברך על כל הפעילות הענפה של המשרדים השונים, חקלאות, פנים, משרד האוכלוסין ואחרים
שמעון סולומון:
      יש לי הצעה
שמעון סולומון:
 היתה פעם עבודה מועדפת בחקלאות
שמעון סולומון:
 אני חושב שצריך לחדש את הדבר הזה מטאורית ולקבל החלטה, אם זה במשרד החקלאות או במשרדים אחרים
שמעון סולומון:
 אינני יודע מי מטפל בזה אבל חבר'ה שמשתחררים ולא נמצאים במילואים אפשר בהחלט לעשות עבודה מועדפת בחקלאות כפי שהיה בעבר הרחוק
שמעון סולומון:
      לגבי הנושא של המתנדבים
שמעון סולומון:
 כרגע צריך לתת פתרון מיידי
לעובדים זרים):
אני רק רוצה לעדכן אותך, כי זה נושא שהתכוונתי לדבר עליו
לעובדים זרים):
 עבודה בחקלאות מוגדרת כבר כעבודה מועדפת
שמעון סולומון:
כן, אבל צריכה להיות תכנית מקיפה
לעובדים זרים):
אדוני, דיברת על נושא מאוד חשוב ונכון יהיה שנתייחס אליו כדי שכל שאר הנוכחים יעודכנו
שמעון סולומון:
אני שמח שקלעתי לדעת חכמים
לעובדים זרים):
הנושא כבר קיים בהגדרה
לעובדים זרים):
 עבודה בחקלאות מוגדרת כעבודה מועדפת רק שבימים האלה רוב רובם של אותם פוטנציאלים שעונים על הצרכים מגויסים בצו 8
לעובדים זרים):
 לכן הפתרון הוא למצב שבו המלחמה תסתיים בעזרת השם
שמעון סולומון:
זה בסדר אבל יש גם כאלה שעדיין לא ויכול מאוד להיות שאפשר להריץ את התוכנית הזאת תוך כדי
לעובדים זרים):
הנה, אני מוציא מכאן פנייה לכל החיילים המשוחררים שמעוניינים להתפרנס בשכר מוגדל בהגדרה של עבודה מועדפת וגם ליהנות מהשקעה בציונות ובחיזוק החוסן הכלכלי והלאומי של מדינת ישראל דווקא בימים אלה
לעובדים זרים):
 בואו בהמוניכם הם אנשים מדהימים ונפלאים שדואגים לכל עובד ועובד, בוודאי לכל בנינו ובנותינו שיגיעו ויתנדבו להיכנס מתחת לאלונקה בימים האלה
שמעון סולומון:
אני בהחלט מברך, תודה לך
שמעון סולומון:
      הנושא האחרון זה הנושא של המתנדבים
שמעון סולומון:
 כחקלאי אני משתמש במתנדבים, הם עושים עבודה יוצאת מן הכלל
שמעון סולומון:
 יש דבר אחד שלא מכוסה וזה הנושא של הביטוח
שמעון סולומון:
 החבר'ה האלה מגיעים ללא ביטוח
שמעון סולומון:
 אני אומר שלמדינת ישראל יש חברת ביטוח שנקראת "ענבל"
שמעון סולומון:
 אני מבקש בכל לשון של בקשה משר החקלאות לדאוג לכך שחברת "ענבל" תכסה את כל המתנדבים בחקלאות
אלון שוסטר:
      הילה, ממרכז השלטון האזורי
הילה אקרמן:
אני מנהלת אגף חקלאות וסביבה במרכז שלטון אזורי
הילה אקרמן:
 אני בקשר עם כל הוועדות החקלאיות במועצות השונות
הילה אקרמן:
 רציתי קצת לספר על כל מיני פניות שאני מקבלת מהוועדות חקלאיות
הילה אקרמן:
 כולם מדברים על זה שאין עובדים ושמענו זאת גם כאן
הילה אקרמן:
      יש כמה דברים שלא עלו ואני חושבת שצריך לציין
הילה אקרמן:
 אחד הדברים שאולי לא השקענו בהם מספיק זה איך אנחנו משאירים את התאילנדים שישנם כבר פה
הילה אקרמן:
 קודם כל, הנושא של ההסברה
הילה אקרמן:
 משיחות עם הוועדות החקלאיות שכל יום הם מקבלים סרטונים
הילה אקרמן:
 היום התאחדות חקלאי ישראל הוציאה מכתב בתאילנדית וצריך לברך על זה
הילה אקרמן:
 בעצם הם מקבלים טלפונים מהבית
הילה אקרמן:
 המלך קורא להם אבל אין להם הרבה מידע על מה שקורה באמת
הילה אקרמן:
 אני חושבת שאפשר לחזק את זה בהסברה שלנו ולהסביר להם
הילה אקרמן:
 חלק מהמקומות הם מקומות בטוחים
אלון שוסטר:
שאלה למשתתפים
אלון שוסטר:
 מי יכול לעסוק בזה? אני רוצה שנהיה תכליתיים
קריאה:
שגרירות תאילנד יודעת לדבר איתם ישירות וגם פיקוד העורף
אלון שוסטר:
אבל שגרירות תאילנד אומרת להם ללכת מפה
קריאה:
אני אומר שיש מי שמתרגם
אלון שוסטר:
 מי מפה לוקח את המשימה ההסברתית הראויה
אלון שוסטר:
 נחכה עד לסיום ומי שירצה יצביע
הילה אקרמן:
הנושא השני שקיבלתי פניות לגביו זה הנושא של טיפול פסיכולוגי
הילה אקרמן:
 יש הרבה מאוד אנשים שהיו בקו האש
הילה אקרמן:
 אין להם כל-כך עם מי לדבר
הילה אקרמן:
 בניגוד לישראלים שיש להם הרבה עובדות סוציאליות שמבקרות, להם אין את המענה הזה
אלון שוסטר:
הנה נושא נוסף שנשלח לחלל האוויר
אלון שוסטר:
 אני שואל מי פנוי לתת שירותים?
הילה אקרמן:
אני מדברת בעיקר על האזורים הבטוחים שלפי פיקוד העורף הם בטוחים
הילה אקרמן:
 גם התאילנדים שם שומעים את החברים שלהם שהם מקבלים 2,000 שקלים מענק וגם הם רוצים
הילה אקרמן:
 זה נושא שעובר
אלון שוסטר:
לא הבנתי, אז שילכו לאזורים הבעייתיים
הילה אקרמן:
הם כמובן לא רוצים אבל הם כן מרגישים שהם רוצים שירגישו שגם הם חשובים
אלון שוסטר:
נהיו ישראלים, יפה
הילה אקרמן:
כולם נהיים ישראלים מאוד מהר
הילה אקרמן:
      נושא נוסף: גם באזורים בטוחים שעדיין לא נפל עליהם טיל גם שם ישנם תאילנדים והם מבקשים מיגוניות כי הם עדיין מפחדים לצאת לשטח
הילה אקרמן:
 הם לא מבינים בדיוק מה ההבדלים
הילה אקרמן:
 גם פה הנושא של הביטחון האישי מאוד חשוב
הילה אקרמן:
 היום בבוקר שמעתי מאחת הוועדות החקלאיות התאילנדים - - -
לעובדים זרים):
סליחה, אין לזה אחיזה במציאות
הילה אקרמן:
אני מספרת מה שעולה מהשטח
לעובדים זרים):
אני אסביר
לעובדים זרים):
 אנשים שמדברים ללא הקדשת מחשבה שכלתנית וגורמים לכם לבוא לפה ולשקף את זה, יכול להטעות אותנו מעט
לעובדים זרים):
      תוספת מיגוניות זה אפילו לא פתרון חלקי מכיוון שמי שנמצא במטעים במרחקים רבים, בוודאי באזור העוטף כשמדובר ב-15 שניות, את מבינה שאין זמן סביר באמת להגיע למיגוניות
לעובדים זרים):
 מראש, ההתמודדות שלהם עם פצמ"רים מבחינת יכולת הספיגה היא גבוהה יותר
לעובדים זרים):
 הפחד שלהם הוא אותו חשש שלא תהיה עוד פעם חדירה, למרות שאין לזה סיכוי סביר אחרי כל עיבוי המערך על-ידי חיילי צה"ל
לעובדים זרים):
 הם מבקשים משהו לתחושה
לעובדים זרים):
 לכן ציינתי בתחילת הסקירה שלי שנכון יהיה לתעדף מתן נשקים לחקלאים שנמצאים בחממות כדי שגם הם וגם העובדים ירגישו בטוחים
מטי צרפתי הרכבי:
אבל במעטפת השנייה של ה-40 שניות ובאזור המגורים שלהם, הם כן מרגישים צורך במיגוניות
אלון שוסטר:
ענבל משש
ענבל משש:
קודם כל, נגיד שאנחנו עובדים בשיתוף פעולה מלא עם השר דיכטר ועם כל צוות משרד החקלאות
ענבל משש:
 עובדים באמת ימים ולילות כדי לתת מענה
ענבל משש:
 המלחמה בעיצומה, כמו שתואר פה והחקלאות מדממת
ענבל משש:
 זה ברור לכולנו שצריך קודם כל, בעדיפות ראשונה שלנו, לתת מענה עכשיו ודחוף לענף הזה
ענבל משש:
      לגבי שימור עובדים שדיברו עליו, אנחנו עושים המון כדי לחזק את החוסן האישי של העובדים
ענבל משש:
 נפגשנו עם שגרירות תאילנד בישראל, עם מנכ"ל משרד העבודה התאילנדי שהגיע לכאן
ענבל משש:
 אני אעדכן שהיום שר הפנים ומנכ"ל רשות האוכלוסין וההגירה קיימו שיחה עם סגן ראש הממשלה התאילנדי וגם עם שר החוץ התאילנדי
ענבל משש:
 יש פה שותפות גורל בין העמים, זה ברור לנו
ענבל משש:
 התאילנדים שילמו בחייהם, אנחנו מבינים, אבל אנחנו בהחלט רוצים כרגע להבטיח גם את הביטחון האישי שלהם וגם שיישארו לעבוד במדינת ישראל ולהמשיך ולסייע לענף החקלאות שזקוק לידיים האלה
ענבל משש:
 במקביל, כמובן, בין יתר הפתרונות שנעשים יחד עם השר דיכטר - - -
אפרת רייטן:
רגע, יש שם אוזן קשבת אצל התאילנדים? את רואה שיש שם שינוי?
ענבל משש:
אני מתנצלת שנכנסתי באיחור כי הייתי בוועדת פנים אז פספסתי חלק מהדברים שאמר השר דיכטר
ענבל משש:
 הבנתי שהשר דיכטר אמר שיצאו מישראל 3,800 עובדים תאילנדים מתוך כ-30,000 שהיו פה לפני המלחמה
ענבל משש:
 זה מספר מאוד דרמטי
ענבל משש:
 מספיק שלחקלאי היו שני עובדים ושניהם יצאו, זה דרמטי מאוד
ענבל משש:
 אנחנו מנסים בכל כוחנו לשמר את כוח האדם הקיים פה
ענבל משש:
 באמת צריך להבטיח את ההגנה על חיי העובדים וגם לחזק את החוסן ולעשות פעולות ברמה הלאומית?
אלון שוסטר:
את הפעולות הרכות האלה אתם יודעים לעשות?
ענבל משש:
כן, אנחנו עושים
ענבל משש:
 אני יכולה להגיד, יענקלה יודע
ענבל משש:
 החקלאים עוטפים את העובדים בעת הזאת
ענבל משש:
 זה די ניכר
ענבל משש:
 יחד עם יענקלה היינו במספר מקומות
ענבל משש:
 ביקרנו בשטח והחקלאים מגויסים באופן מלא לשמר את העובדים, לדאוג להם ולשמור על הביטחון שלהם, גם מתוך מחויבות לחיי אדם וגם מתוך מחויבות לקשר האישי שנוצר וגם למדינה ששולחת
ענבל משש:
 אז החקלאים מגויסים ועושים הכול
ענבל משש:
 אנחנו צריכים ברמה הלאומית לפתור מול ממשלת תאילנד
ענבל משש:
 שר הפנים דיבר עם סגן ראש ממשלת תאילנד, דיבר עם שר החוץ התאילנדי
ענבל משש:
 בזירה המקומית אנחנו מדברים עם השגרירה התאילנדית, עם משרד העבודה התאילנדי, ועושים ככל שבידינו כדי לשמר אותם פה
ענבל משש:
      במקביל קיימנו פגישה עם הצוות התאילנדי
ענבל משש:
 הבטחנו להם מספר תמריצים חיוביים כדי שהעובדים יישארו פה
ענבל משש:
 בין היתר זה הארכת רישיונות לעובדים שנמצאים פה מעל 63 וחודשים וגם כאלה שיהיו 63 חודשים באפריל 2024
ענבל משש:
 אנחנו בזה הרגע נפיץ את זה
ענבל משש:
 כל העובדי האלו יוכלו להמשיך ולהישאר במדינת ישראל
אלון שוסטר:
איך אתם עם העניין של להביא אנשים שכבר היו?
ענבל משש:
זה גם נמצא במסמך שנוציא עכשיו
ענבל משש:
 גם האנשים שסיימו פה תקופת עבודה כדין ויצאו כדין ממדינת ישראל ומעוניינים לחזור, אמרנו שאנחנו נאפשר את זה לפי איזה מדרגות שנקבע בשביל להגדיל את מעגל העובדים שיכולים לחזור למדינת ישראל
ענבל משש:
 עובדים שיצאו, מרביתם הביעו רצון לחזור
ענבל משש:
 הם לא יצאו לצמיתות, הם יצאו לחופשת מולדת כדי להירגע
אלון שוסטר:
ענבל, אנחנו בידיים טובות
ענבל משש:
אנחנו מקווים כולנו
ענבל משש:
אני רוצה להתייחס לנקודה של המענה הנפשי
ענבל משש:
 יש לנו קו פניות לעובדים שעובד בשפה התאית ובעוד 6 שפות ושנותן מענה לעובדים זרים שנמצאים בארץ
ענבל משש:
 הוא נותן גם תמיכה וסיוע נפשי על-ידי עובד סוציאלי של רשות האוכלוסין וההגירה
ענבל משש:
 גם זה ניתן לעובדים
אלון שוסטר:
דניאל אברהם מהתאחדות החקלאים החדשה
דניאל אברהם:
אני רוצה להעלות בעיה שלא נאמרה פה
דניאל אברהם:
 אני לא רוצה להתחרות ולשוות את המצב בעוטף ובצפון
דניאל אברהם:
 אבל אין שום התייחסות למרכז
דניאל אברהם:
 העובדים עזבו את החקלאים והרבה חקלאים נשארו ללא עובדים בכלל
דניאל אברהם:
 חלק איבדו מחצית מהעובדים, חלק שליש מהעובדים
דניאל אברהם:
 לא יעלה על הדעת שמשרד החקלאות לא ייתן את הדעת גם איך לפצות את החקלאים האלה
דניאל אברהם:
 הרי הדבר הזה יכול לגרום לנו לסגירת משקים ואי-אפשר לא להתייחס לזה
דניאל אברהם:
      שניים
דניאל אברהם:
 אפשרו לפלסטינאים להגיע לכל מי גופים אחרים
דניאל אברהם:
 מדוע לא מאפשרים גם לחקלאים? זה יכול להיות דבר שהוא זמין מחר בבוקר
דניאל אברהם:
 זאת שאלה שניה
דניאל אברהם:
      שאלה שלישית: דיברו על 2,000 שקלים לעודד את העובד הזר שיגיע לעוטף
דניאל אברהם:
 מה יקרה אם העובד יברח מהמרכז לעוטף? מה עשינו פה? צריך לתת את הדעת בעניין הזה
דניאל אברהם:
 לא יעלה על הדעת, אדוני השר, שאין פה שום התייחסות למרכז
דניאל אברהם:
 לא יעלה על הדעת, פשוט מאוד
דניאל אברהם:
 את החקלאות במרכז במשך שני עשורים ממשלת ישראל כמעט חיסלה אותם כליל
דניאל אברהם:
 לא יכול להיות שאנחנו נמשיך לחסל אותם
דניאל אברהם:
 אתם חייבים לתת את הפתרון
דניאל אברהם:
 אני מבקש תשובה, אדוני השר
אלון שוסטר:
חברים, נעשה את הדבר הבא
אלון שוסטר:
 כרגע אנחנו עוצרים ועוברים לדיון הנוסף
אלון שוסטר:
 כולם כמובן מוזמנים להישאר כי מייד נזמן את חבר הכנסת ביטון לקדמת הבימה
אלון שוסטר:
      אני רוצה לסכם כך:
אברהם כלפון:
אני מבנק הדואר
אברהם כלפון:
 ביקשתי את זכות הדיבור
מיכאל ביטון:
הדיון ימשיך ברציפות לנושאים הבאים
מיכאל ביטון:
 אנחנו נשמור על הפורום הזה ונעבוד ברציפות
אלון שוסטר:
בדיוק כך
אלון שוסטר:
      אנחנו משתתפים בצער המשפחות
אלון שוסטר:
      אנחנו בוודאי תומכים במסלולים השונים: מענק מ-5 ל-6 שנים; קדנציה שנייה; מדינה נוספת; עיקרון המשתלמים, גם מיצוי המכסה הקיימת וכמובן הגדלה; אמצעי המיגון מול משרד הביטחון; מניעת תביעות נגד חקלאים
אלון שוסטר:
 הוועדה לעובדים זרים תעסוק בנושא הזה; עובדים ישראלים עם שלל ההצעות
לעובדים זרים):
הוועדה לעובדים זרים תעסוק בכלל הנושאים שעלו היום לדיון
אלון שוסטר:
זה ייעשה בשיתוף עם התאחדות החקלאים
אלון שוסטר:
 צריך לעודד את העבודה המועדפת, כפי שהזכיר חבר הכנסת רביבי
אלון שוסטר:
      נושא המשתלמים נשאר פתוח, לא חזרו אלינו בינתיים ואנחנו נמשיך לעקוב
אבי דיכטר:
בבדיקה זריזה שעשינו עכשיו
אבי דיכטר:
 יש בארץ חמישה מרכזים שעוסקים במשתלמים האלה
אבי דיכטר:
 החוק מחייב את משרד החוץ לעשות מכרז ביניהם
אבי דיכטר:
 בנושא הזה עלה כאן הסיפור של בגץ
אבי דיכטר:
 אני אומר את זה כי זאת סוגיה שאנחנו צריכים לפתור את זה ומהר
אבי דיכטר:
 אנחנו נעסוק בזה עד סוף השבוע כדי להבין בדיוק איפה הפקק והאם ניתן בדרך חוקית להביא את המשתלמים, עד 1,000 איש מכל מדינה שהיא
אבי דיכטר:
 המכרז יחכה לאחרי המלחמה
אלון שוסטר:
חברים, שמעתם? זה נכנס לסיכום
אלון שוסטר:
 שמענו את הדברים של רשות ההגירה לגבי הסברה, טיפול פסיכולוגי
לעובדים זרים):
אני מוותר על דברי הסיכום שלי הואיל והוועדה ממשיכה דיון רציף ואני גם מתפנה לדיון נוסף
לעובדים זרים):
 אני מודה לכל הנוכחים
לעובדים זרים):
 אני מבקש אורך רוח
לעובדים זרים):
      מכל הנציגים הממשלתיים ומשרדי הסמך שלהם אני מבקש להמשיך לדחוף בכל הכוח כי הוועדה שאנחנו מתמודדים איתה היום לא נוצרה עם תחילת המלחמה אלא הרבה קודם רק שהמלחמה נתנה בולטות למצוקה שבה ענף החקלאות נמצא
לעובדים זרים):
 זה אינטרס לאומי מהמדרגה הראשונה
לעובדים זרים):
      תודה רבה לך אדוני השר על הקשב, על הנכונות ועל המגויסות וגם תודה לך, חברי הטוב, יושב-ראש ועדת המשינה
לעובדים זרים):
 תודה רבה לכם
אלון שוסטר:
 הישיבה נעולה
יעקב אשר:
אני פותח את הישיבה המשותפת של ועדת הפנים והגנת הסביבה עם הוועדה המיוחדת לעובדים זרים ברשות ידידי חבר הכנסת אליהו רביבו
יעקב אשר:
 אני מודה למנכ"ל משרד השיכון שבהתראה קצרה הגיעה לכאן והצטרף לישיבה
יעקב אשר:
 יהיו כמה דברי פתיחה ולאחר מכן יושב-ראש הוועדה המיוחדת ולאחר מכן נתחיל את הדיון
יעקב אשר:
 אנחנו קצת מוגבלים בזמן כי יש ישיבה בנושא העובדים הזרים בחקלאות, אבל נשתדל למצות את זה
יעקב אשר:
      אני רוצה לומר מה המטרה של הדיון הזה: המטרה של הדיון הזה היא קריטית
יעקב אשר:
 היעד הוא דבר אחד וצריכים להגיע אליו לפני שאני נכנס לדון באמצעים
יעקב אשר:
 לפני חודשיים-שלושה היינו עסוקים בכמה ישיבות בדבר שמבחינתנו הוא בעיה גדולה במדינת ישראל – משבר הדיור
יעקב אשר:
 משבר הדיור מכה בכל בית, בכל זוג צעיר, זה משליך על המשכנתאות ועל הכול
יעקב אשר:
 בחוק ההסדרים טיפלנו בהרבה מאוד דברים
יעקב אשר:
 יש דברים שעוד לא טיפלנו בהם – כל מיני תכניות ועבודות וכל מיני תקציבים מיוחדים, ולצערי, אולי אומרים היום שזה לא ענייני מלחמה ונשים את זה בצד
יעקב אשר:
 אז, לא, זאת טעות
יעקב אשר:
 כי אם אנחנו, נצא בעזרת השם – ונצא – בניצחון, בראש מורם, באווירה שתחזיר לנו את הכבוד – היא לא תרפא לנו את הכבוד, אבל היא תחזיר לנו את הכבוד ואת החוסן שלנו – ונצלול ישר למשבר דיור שיהיה פי חמישה או שישה מהנתונים שהכרנו לפני חודשיים אנחנו נהיה בבעיה גדולה
יעקב אשר:
 כי אנחנו נחיה אבל איכות החיים של אנשים תיפגע באופן קשה ביותר
יעקב אשר:
 אמרתי את זה גם בישיבה הקודמת שעסקה יותר בנושאי תכנון שאני רוצה לקדם תכניות עד כמה שאפשר, שיתחילו פרויקטים
יעקב אשר:
 אנחנו נעשה תיקון בחוק הבחירות שוועדות מקומיות יוכלו להמשיך לעבוד על דברים שמביאים יחידות דיור
יעקב אשר:
 אם אנחנו נגיע לחוסר גדול יותר ממה שהיה לנו קודם – אנחנו נגיע לזה
יעקב אשר:
 לכן אחד המרכיבים החשובים ביותר כרגע זה ידיים עובדות
יעקב אשר:
      נמצא כאן גם סגן החשב הכללי, ואני אומר שאנחנו צריכים בעניין הזה להתפרע
יעקב אשר:
 אני אסביר מה אני אומר
יעקב אשר:
 אני בדרך כלל אדם שעובד עם תחזיות
יעקב אשר:
 אני יכול לשלוף תחזית בלי שלמדתי סטטיסטיקה ולא שום דבר
יעקב אשר:
 כל ידיים עובדות שיהיו במדינת ישראל, גם אם נחזור למצב שפועלים יחזרו מאזור יהודה ושומרון עדיין יהיו חסרות הרבה מאוד ידיים
יעקב אשר:
 עכשיו חסרות מאוד
יעקב אשר:
 אם ניקח בחשבון רק פרויקטים שנדחו ולא מתחילים לעבוד עכשיו, והם מצטברים ומצטברים; רק אם ניקח דברים שאנחנו רוצים לקדם קדימה ורק אם ניקח פעולות השיקום האדירות שאנחנו נכנסים אליהן – אנחנו צריכים לגרום לכך שבתוך תקופה קצרה תגיע לכאן רכבת אווירית לא של אפודי מגן – גם זה יגיע במקביל, יש מספיק מסלולים בנתב"ג – אלא של עובדים שיבואו לפה לארץ
יעקב אשר:
 בשביל זה אם צריך לעשות הסכם עם הודו או עם כוש זה לא משנה
יעקב אשר:
 לא דיבורים – יש פה 500, יש פה 400, ואנחנו נגדיל ונבדוק, הסכמים בילטרליים כאלה ואחרים
יעקב אשר:
 בסוף לא אנחנו עושים את זה, אנחנו רק מפקחים על זה
יעקב אשר:
 אני אומר לכם שאנחנו נפקח על ביצוע ההחלטות שיהיו כאן ועל ההחלטות הממשלתיות שנשמע עליהן תכף
יעקב אשר:
 בעניין הזה אנחנו חייבים, כמו שאמרתי למנהל מינהל התכנון – לקחת את הרגולציה ולגמד אותה למינימום הנדרש כדי שלא תהיה אנרכיה – אם זה בנושא של מכרזים למתכננים או לאדריכלים שלא צריך עכשיו מכרז על כל דבר ודבר
יעקב אשר:
 כמובן, רכישת טובין צריך אבל גם פה צריך לעשות את זה בצורה יותר מידתית ונכונה, ואם זה בכל הנושא של הסכמים
יעקב אשר:
      אני פונה מכאן למשרד השיכון, למשרד האוצר, למשרד החוץ שהוא גם שחקן חשוב בעניין הזה – נמצא כאן מישהו ממשרד החוץ? יש בזום, אוקיי
גלעד קריב:
משרד הפנים פה?
יעקב אשר:
כן, כן
יעקב אשר:
 אני שאלתי על משרד החוץ
יעקב אשר:
      אנחנו חייבים לקחת את המקום שאנחנו נמצאים בו, להרים את הראש ולהביא לפה ידיים עובדות ולקדם כל תכנית ולהקל כל דבר, ולבדוק איך התאחדות בוני הארץ, הקבלנים יכולים להמשיך ולבנות כאילו לא קרה כלום; ולא רק שלא קרה כלום, אלא גם איזה הטבות ותמריצים אפשר לתת כדי להוציא לפועל גם מכרזים של המדינה, גם התחדשות עירונית
יעקב אשר:
 יש הרבה מאוד תכניות שנמצאות בקנה בעניין הזה – להוציא אותן לפועל
יעקב אשר:
      עמיתי היושב-ראש, הנושא הזה של העובדים הוא קריטי
יעקב אשר:
 אני לא רוצה פתרונות קטנים, אני לא רוצה תכניות גדולות – פשוט להביא רכבת אווירית
יעקב אשר:
 אם בשביל זה יצטרכו להוסיף או לשנות דברים חייבים לעשות את זה
יעקב אשר:
 אני מודיע לכם: אנחנו נעשה ישיבות מעקב, ובכל ישיבת מעקב אני אפתח בעניין הזה לראות מתי נוחתת פה הקבוצה הענקית הראשונה
יעקב אשר:
 אני יודע שזה קשה, אני יודע שהיום בעולם מפחדים לבוא לארץ – יכולים להיות הרבה קשיים
יעקב אשר:
 לכל קושי יש פתרון
יעקב אשר:
 לפעמים זה עולה יותר, לפעמים צריך לעשות רגולציה יותר קלה
יעקב אשר:
 יש דבר שגם בימי שגרה הוא נכון ובטח בימי חירום – האויב של הטוב הוא הטוב ביותר
יעקב אשר:
 תמיד אנחנו רוצים לעשות את הדברים הכי טוב בעולם – זה האויב הכי גדול
יעקב אשר:
 לכן זאת מטרת הדיון היום
יעקב אשר:
 נשמע את כולם, נשים את הדברים על השולחן
יעקב אשר:
 יכול להיות שלא נצא עם החלטות או עם דברים ברורים – נמשיך אותם הלאה
יעקב אשר:
 אבל זאת מטרת הדיון היום
יעקב אשר:
      אדוני יושב-ראש הוועדה המיוחדת לעובדים זרים, בבקשה
לעובדים זרים):
תודה רבה, מכובדי, חברי ומורי הרב יעקב אשר, יושב-ראש הוועדה
לעובדים זרים):
 אני מתכבד גם לפתוח את ישיבת הוועדה המשותפת לעובדים זרים ולוועדת הפנים בנושא מצב שוק הבנייה בעת מלחמה ובעקבות המלחמה – מהיום אנחנו צריכים להיערך לכך
לעובדים זרים):
 אני מודה לחברי יעקב אשר שמבין את גודל השעה ואת חשיבות הנושא
לעובדים זרים):
 בשבוע שעבר קיימתי דיון בנושא ובו העלו נציגי הקבלנים טענות בדבר אתרי בנייה סגורים ללא שום סיבה בארץ
לעובדים זרים):
 לכן החשיבות של הוועדה המשותפת הזאת
לעובדים זרים):
      ראשית ראיתי כי השר ארבל הנחה את הרשויות המקומיות לפתוח את אתרי הבנייה שעומדים בהוראות פיקוד העורף
לעובדים זרים):
 אני מבקש לדעת, ואני בטוח שמורי ורבי יצטרף לבקשתי – אלו רשויות עדיין לא פתחו את אתרי הבנייה
יעקב אשר:
כמה גדולות בודדות
לעובדים זרים):
אין בעיה, אני רוצה לדעת מיהן
יעקב אשר:
גדולות ובודדות
לעובדים זרים):
יש הוראה רשותית לא לפתוח אתרי בנייה בניגוד לאישור שניתן מפיקוד העורף
לעובדים זרים):
 זה הסטטוס
לעובדים זרים):
 אני מבקש לדעת איזה רשויות
דוד טל:
שקודם כול יפתחו
לעובדים זרים):
קודם כול לפתוח
יעקב אשר:
יש חברות שיש להן עובדים שכן מאושרים
יעקב אשר:
 מי שלא מאושר - -
לעובדים זרים):
בדיוק
לעובדים זרים):
 זה כבר לא משנה
יעקב אשר:
ראשי הרשויות לא יכולים לקחת את ההחלטה ממשרד הפנים או מפיקוד העורף
אלדד ניצן:
רמת גן וגבעתיים לא פותחים באופן גורף
קריאה:
בת-ים
לעובדים זרים):
אז אני מבקש שתכינו לי רשימה ותציינו אותה ברשות הדיבור שלכם
לעובדים זרים):
 אנחנו לא נוותר על זה
נאור שירי:
מה לא פותחים?
לעובדים זרים):
אתרי בנייה
נאור שירי:
זה לא בהוראות פיקוד העורף?
לעובדים זרים):
על זה בדיוק אני מדבר
לעובדים זרים):
 פיקוד העורף מאשר קיום או לא מאשר קיום עבודה באזור מסוים
לעובדים זרים):
 מרגע שהוא אישר פתיחת האתר נתונה ברשות הרשות המקומית שבו נמצא האתר
לעובדים זרים):
 יש רשויות שאינן פותחות את האתרים חרף האישור שניתן מפיקוד העורף לגבי האזור שבו הם נמצאים
לעובדים זרים):
 אני מבקש לדעת איזה רשויות ולבדוק מה הסיבה
נאור שירי:
בוא נגיד לך את הסיבות
לעובדים זרים):
אני רוצה לשמוע
לעובדים זרים):
 אני רוצה לקבל סקירה
יעקב אשר:
התושבים בלחץ
יעקב אשר:
      מרכז השלטון המקומי פה? את יכולה לבדוק אם מרכז השלטון המקומי כאן? ואם לא שמירה תעלה
יעקב אשר:
 מירה כאן בזום?
נאור שירי:
למה מירה בזום? היא נציגת קבע בוועדה
לעובדים זרים):
אני מצטער, אבל אני עדיין בדברי הפתיחה שלי
לעובדים זרים):
 אני קודם כול נותן סקירה ואחר כך נצלול עם זה לעומק
יעקב אשר:
אוקיי
יעקב אשר:
 מירה, חכי בסבלנות
לעובדים זרים):
באותו עניין הגיעו אליי פניות רבות על ערבים ישראלים החוששים להגיע לעבודה ועל קבלנים החוששים ממהומות
לעובדים זרים):
 כאן אני אבקש לשתף אתכם בחוויה מאוד מטלטלת שחוויתי אתמול משעות הערב עמוק לשעות הלילה
לעובדים זרים):
      אתמול בשעות הערב בהפרש של שלוש שעות מצאתי את עצמי בשלושה אתרים: במקום אחד הגעתי לנחם את משפחת זוהר שבן אחד נשאר שריד מבני המשפחה – חמישה נטבחו
יעקב אשר:
אלוהים ישמור
לעובדים זרים):
משם נסעתי כמעט כבכל יום וערב לבסיס הזיהוי בשורה, ותוך כדי שאני נכנס אני מדווח שנעדר אחד שטיפלתי בחיפוש אחר גופתו, בחור מהפזורה הבדואית – זוהתה גופתו
לעובדים זרים):
 נסעתי משם ללוויה, ואני רוצה לספר לכם על הבחור: הבחור עמאר אבו סבילה נרצח רק בשל רצונו לנסות להציל חיי תושבים שהוא נקרה בדרכם – זוג עם שני ילדים שניסו לברוח משדרות עם האזעקה הראשונה
לעובדים זרים):
 הם נתקלו במארב ופירקו את הרכב
לעובדים זרים):
 אימא ברחה עם ילדה אחת, אבא ברח עם הילדה השנייה
לעובדים זרים):
 אותו רכב טנדר עשה פרסה, ירה באבא ללא רחם כשהאב נשכב על בתו, וכמובן, נרצח באותו רגע
לעובדים זרים):
 אחרי כמה רגעים הרכב נסע, הילדה התעשתה, ניערה את האבא מעליה – עד כמה שזה מזעזע – ורצה לכיוון האימא שהייתה בהיסטריה
לעובדים זרים):
 אותו בחור שעובד בקידוחים היה ברכב עבודה, ובאותו יום, למזלו הרע, הגיע לבקר את אחיו שאחראי על שמירה באיזשהו אתר בנייה